ช่วงนี้กินเยอะผิดปกติค่ะกินเท่าไหร่ก็ไม่อิ่มนอนเยอะกว่าปกติด้วยค่ะแล้วก็พะอืดพะอมเหมือนจะอาเจียนอยู่ตลอดเวลาเป็นเพราะอะไรหรอคะ
สวัสดีค่ะ อาการกินเยอะผิดปกติ นั้นอาจจะเกิดจาก การมีโรคไทรอยด์ทำงานผิดปกติ ซึ่งอาจทำให้กินจุ แต่น้ำหนักลดลง ตาโปน เหงื่อออกมา ใจสั่นร่วมด้วย สาเหตุอื่นๆเช่น การมีโรคเบาหวาน ทำให้กินมากแต่น้ำหนักลด ปัสสาวะบ่อยได้ หรือการมีความผิดปกติของต่อมไร้ท่อที่ควบคุมเรื่องฮอร์โมน ทำให้ไม่หลั่งฮอร์โมนที่รู้สึกอิ่ม กรณีนี้อาจจะมีน้ำหนักตัวที่เพิ่มขึ้น หรือเกิดจากความผิดปกติทางอารมณ์หรือสภาพจิตเช่นมีภาวะซึมเศร้า โรคซึมเศร้า ผลข้างเคียงจากการใช้ยาจิตเวชบางชนิด เป็นต้นหากมีอาการเป็นมาก กินเยอะจนผิดสังเกต น้ำหนักเปลี่ยนแปลงไม่ว่าจะเพิ่มขึ้นหรือลดลงอย่างรวดเร็ว ควรไปพบแพทย์เพื่อตรวจประเมินเพิ่มเติมเบื้องต้นรับประทานอาหารให้ครบ 5 หมู่ตรงเวลา ในปริมาณที่พอดีอิ่ม รับประทานยาแก้คลื่นไส้อาเจียนก่อนมื้ออาหารได้ แต่หากมีอาการคลื่นไส้มาก มีอาเจียนร่วมด้วยควรไปพบแพทย์เพื่อตรวจหาสาเหตุเพิ่มเติมเช่นกัน